Tre ud af fire indbrudstyve er blevet varetægtsfængslet i fire uger. Politiet måtte på en vild jagt, før de blev anholdt og sigtet for tre indbrud.

Jagten endte brat, fordi politiet tog en sømmåtte i brug, der punkterede det ene dæk. Forinden havde mændene begået tre indbrud først i Spar Marked i Øster Brønderslev, dernæst i Dagli' Brugsen i Jerslev og til sidst på Q8-tanken i Frederikshavn. Alle mændende på henholdsvis 31, 31, 21 og 20 år er alle fra Aalborg og omegn, men det er kun de tre, der er blevet fængslet. Politiet begrunder det med, at de tre har en kriminel fortid, og det har den sidste ikke.